الطاف حسین حالی - وکیپیڈیا

# الطاف حسین حالی

### وکیپیڈیا سے

الطاف حسین حالی
خواجہ الطاف حسین
ادیب
پیدائشی نام | خواجہ الطاف حسین
تخلص | حالی
ولادت | 1837ء پانی پت
وفات | 31 دسمبر، 1914ء پانی پت
اصناف ادب | شاعری نثر
ذیلی اصناف | مسدس
معروف تصانیف | مسدس حالی

خواجہ الطاف حسین حالی 1837ء میں پانی پت میںر پیدا ہوئے۔ انکے والد کا نام خواجہ ایزو بخش تھا - ابھی نو سال کے تھے کہ والد کا انتقال ہوگیا۔ بڑے بھائی امداد حسین نے پرورش کی۔ اسلامی دستور کے مطابق پہلے قرآن مجید حفظ کیا۔ بعد ازاں عربی کی تعلیم شروع کی۔ سترہ برس کی عمر میں ان کی مرضی کے خلاف شادی کر دی گئی۔ اب انہوں نے دلی کا قصد کیا اور دو سال تک عربی صرف و نحو اور منطق وغیرہ پڑھتے رہے۔

1856ء میں حصار کے کلکٹر کے دفتر میں ملازم ہوگئے لیکن 1857ء میں پانی پت آ گئے۔ تین چار سال بعد جہانگیر آباد کے رئیس مصطفٰی خان شیفتہ کے بچوں کے اتالیق مقرر ہوئے۔ نواب صاحب کی صحبت سے مولانا حالی کی شاعری چمک اٹھی۔ تقریباَ َ آٹھ سال مستفید ہوتے رہے۔ پھر دلی آکر مرزا غالب کے شاگرد ہوئے۔ غالب کی وفات پر حالی لاہور چلے آئے اور گورنمنٹ بک ڈپو میں ملازمت اختیار کی۔ لاہور میں محمد حسین آزاد کے ساتھ مل کر انجمن پنجاب کی بنیاد ڈالی یوں شعر و شاعری کی خدمت کی اور جدید شاعری کی بنیاد ڈالی۔

چار سال لاہور میں رہنے کے بعد دلی چلے گئے اور اینگلو عربک کالج میں معلم ہوگئے۔ وہاں سرسید احمد خان سے ملاقات ہوئی اور ان کے خیالات سے متاثر ہوئے۔ اسی دوران میں مسدس، مدوجزر اسلام لکھی۔

ملازمت سے فارغ ہونے کے بعد پانی پت میں سکونت اختیار کی۔ 1904ء میں شمس اللعماء کا خطاب ملا 31 دسمبر 1914 کو پانی پت میں وفات پائی۔

سرسید جس تحریک کے علمبردار تھے حالی اسی کے نقیب تھے۔ سرسید نے اردو نثر کو جو وقار اور اعلیٰ تنقید کے جوہر عطا کئے تھے۔ حالی کے مرصع قلم نے انہیں چمکایا۔ نہ صرف یہ کہ انہوں نے اردو ادب کو صحیح ادبی رنگ سے آشنا کیا بلکہ آنے والے ادیبوں کے لیے ادبی تنقید، سوانح نگاری، انشاپردازی اور وقتی مسائل پر بے تکان اظہار خیال کرنے کے بہترین نمونے یادگار چھوڑے۔

## [ترمیم] تصانیف

1. تریاق مسموم
2. طبقات الارض
3. مسدس حالی
4. حیات سعدی
5. حیات جاوید
6. یادگار غالب
7. مقدمہ شعروشاعری

یہ ابھی نامکمل مضمون ہے۔آپ اس میں ترمیم کرکے مزید بہتر بنا سکتے ہیں۔

Retrieved from "http://ur.wikipedia.org../../../%D8%A7/%D9%84/%D8%B7/%D8%A7%D9%84%D8%B7%D8%A7%D9%81_%D8%AD%D8%B3%DB%8C%D9%86_%D8%AD%D8%A7%D9%84%DB%8C.html"

زمرہ جات: نثرنگار | سوانح حیات | شاعر | نامکمل

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- English
- ქართული